CELEX: 32010D0723
Language: da
Date: 2010-11-26 00:00:00
Title: 2010/723/EU: Kommissionens afgørelse af 26. november 2010 om forlængelse af gyldighedsperioden for beslutning 2005/359/EF om undtagelse fra visse bestemmelser i Rådets direktiv 2000/29/EF for så vidt angår uafbarkede kævler af egetræ ( Quercus L.) med oprindelse i USA (meddelt under nummer K(2010) 8229)

27.11.2010   
            
            
               DA
            
            
               Den Europæiske Unions Tidende
            
            
               L 312/30
            
         KOMMISSIONENS AFGØRELSE
   af 26. november 2010
   om forlængelse af gyldighedsperioden for beslutning 2005/359/EF om undtagelse fra visse bestemmelser i Rådets direktiv 2000/29/EF for så vidt angår uafbarkede kævler af egetræ (Quercus L.) med oprindelse i USA
   (meddelt under nummer K(2010) 8229)
   (2010/723/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1, og
   ud fra følgende betragtninger:
   
               (1)
            
            
               I henhold til direktiv 2000/29/EF må uafbarkede kævler af egetræ (Quercus L.) (»kævler«) med oprindelse i USA i princippet ikke indføres i Unionen på grund af risikoen for indslæbning af Ceratocystis fagacearum (Bretz) Hunt, som forårsager egevisnesyge.
            
         
               (2)
            
            
               Kommissionens beslutning 2005/359/EF (2) bemyndiger medlemsstaterne til at indrømme undtagelser fra artikel 5, stk. 1, i direktiv 2000/29/EF og fra artikel 13, stk. 1, nr. i), tredje led, i samme direktiv, for så vidt angår pågældende direktivs bilag IV, del A, kapitel I, punkt 3, vedrørende kævler med oprindelse i USA på visse betingelser. Den beslutning udløber den 31. december 2010.
            
         
               (3)
            
            
               Da de forhold, der gør bemyndigelsen berettiget, ikke har ændret sig, og der ikke foreligger nye oplysninger, som giver anledning til at revidere de særlige betingelser, bør bemyndigelsen forlænges.
            
         
               (4)
            
            
               Ud fra erfaringen med anvendelsen af beslutning 2005/359/EF er det formålstjenligt at forlænge bemyndigelsen i 10 år.
            
         
               (5)
            
            
               Medlemsstater, som udnytter undtagelsen, bør hvert år aflægge rapport over for Kommissionen og de andre medlemsstater om anvendelsen heraf og dermed give Den Stående Komité for Plantesundhed mulighed for at vurdere, om beslutningen gennemføres korrekt.
            
         
               (6)
            
            
               Beslutning 2005/359/EF bør derfor ændres i overensstemmelse hermed.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Plantesundhed —
            
         VEDTAGET DENNE AFGØRELSE:
   Artikel 1
   I beslutning 2005/359/EF affattes artikel 10 og 11 således:
   
      »Artikel 10
      Medlemsstater, som har udnyttet undtagelsen i artikel 1, aflægger rapport over for Kommissionen og de andre medlemsstater om anvendelsen heraf senest den 30. juni hvert år for den forudgående periode fra 1. maj til 30. april.
      Rapporten skal indeholde nærmere oplysninger om de importerede mængder.
      Artikel 11
      Denne beslutning udløber den 31. december 2020.«
   
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 26. november 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 169 af 10.7.2000, s. 1.
   
      (2)  EUT L 114 af 4.5.2005, s. 14.